cyanic-selkie/wikianc huggingface dataset:
Էլիաս Վալինյա Սամպեդրո
Կենսագրություն
1961-1962 թվականներին Սալամանկայի Պապական համալսարանում ստանում է դոկտորի գիտական աստիճան և 1965 թվականի մայիսի 5-ին այնտեղ պաշտպանում ատենախոսություն` «Սուրբ Հակոբոսի ճանապարհ։ Պատմական-իրավական հետազոտություն» («El Camino de Santiago. Estudio histórico-jurídico») թեմայով։ Այդ ժամանակից սկսած` նա սկսում է ելույթներով հանդես գալ եկեղեցիներում, համալսարաններում, եվրոպական տարբեր գիտաժողովներում, որոնք նվիրված էին Սեբրեյրո շրջանում ուխտագնացության զարգացմանն ու Սուրբ Հակոբոսի ճանապարհի բացահայտմանը, ինչը կդառնար ընդհանուր եվրոպական պատմական-մշակութային նախագիծ, որ հովանավորության կարիք ուներ։
1962 թվականին Էլիաս Սամպեդրոն առաջիններից մեկն էր, որ հանդես է գալիս Օ Սեբրեյրոյում հին շինությունների պահպանման, ինչպես նաև անհրաժեշտ բոլոր պայմանների ու ենթակառուցվածքների զարգացման օգտին, ինչը տեղի բնակիչներին կօգներ գոյատևելու տնտեսական բարդ պայմաններում և կկանխեր Գալիսիայի գյուղերի դատարկումը։ 1966 թվականին Էլիաս Սամպեդրոն վերանորոգում է Օ Սեբրեյրո եկեղեցին, իսկ հարևան շինություններում բացում է օթևան (Albergue) և հյուրանոց Սուրբ Հակոբոսի ճանապարհի ուխտագնացների համար։ 1971 թվականին նրա նախաձեռնությամբ բացվում է տեղի Ժողովրդագրական թանգարանը։
1983 թվականին սեփական գիտամշակութային նամակների ու դասախոսությունների հիման վրա կազմվում է «Ուխտավորի ուղեցույց» («Guia del Peregrino») առաջին գիրքը։
1984 թվականին Էլիաս Սամպեդրոն իր օգնականների հետ Իսպանիայի հյուսիսում գտնվող Հակոբոս առաքյալի գերեզման տանող ուխտագնացության ուղին մատնանշում է դեղին սլաքներով (ներկայումս` այսպես կոչված «Ֆրանսիացի արքաների ճանապարհ»` Ֆրանսիայից մինչև Պամպլոնա և Սանտյագո դե Կոմպոստելա) ։ Նույն թվականին վերականգնվել ու կարգի են բերվել անխնամ ու վտանգավոր բազմաթիվ հատվածներ, հաշվարկվել է ճանապարհի ընդհանուր երկարությունը, ինչպես նաև տարբեր հատվածների մեջ եղած հեռավորությունը մինչև հյուրանոցներ ու իջևանատներ։
1985 թվականին Սանտյագո դե Կոմպոստելայում կայացած առաջին խորհրդակցության ժամանակ, որը նվիրված էր սուրբ Հակոբոսի ճանապարհին, Էլիաս Սամպեդրոն նշանակվել է ճանապարհի կոմիսար։ Այդ ժամանակաշրջանից սկսվում է «Կամինո դե Սանտյագո» (Սուրբ Հակոբոսի ճանապարհ) գրքույկի հրատարակումը, ինչը նպաստել է ուխտագնացության ճանապարհի ու նրա տեսարժան վայրերի պահպանման բարեկամների միավորմանը ։
Հիշատակ և հարգանքի տուրք
Էլիաս Սամպեդրոյի մահից հետո Իսպանիայի հյուսիսում, ընդհուպ մինչև Բասկերի Երկիր, լայն տարածում է գտել Սուրբ Հակոբոսի ճանապարհը մատնանշելու` Էլիասի պատմությունը։ Պատմում են, որ մի անգամ հոգևորականը ոստիկանության բաժանմունք է տեղափոխվել` ցուցմունք տալու։ Բանն այն է, որ նրա` ճանապարհը մատնանշելու դեղին սլաքները հիշեցրել են բասկերի արգելված ռազմական այն կազմակերպության նշաններին, որը պայքարում էր Իսպանիայից անկախանալու համար։ Երբ ոստիկանը Սամպեդրոյին հարցնում է, թե ինչով է նա զբաղվում և ինչի համար է նկարում դեղին սլաքներ, Էլիասն իբր պատասխանել է. «Պատրաստում եմ մեծ ներխուժում»։ Դրանով նա «մարգարեացել է», քանի որ զբոսաշրջիկների ու ուխտագնացների բազմահազարանոց զորքը ոտքով կամ հեծանիվներով ճանապարհվել է Սուրբ Հակոբոսի ճանապարհով։ Եվ դա տեղի է ունենում նաև մեր օրերում։ Էլիաս Սամպեդրոյի գործունեության շնորհիվ` Սուրբ Հակոբոսի ճանապարհը դարձել է ուխտագնացության-զբոսաշրջիկային ամենահայտնի ճանապարհը` պահպանության արժանանալով ՅՈՒՆԵՍԿՕ-ի կոմից։
Էլիաս Վալինյա մրցանակ
Գալիսիայի կառավարությունը 1996 թվականի օգոստոսի 27-ին սահմանել է «Էլիաս Վալինյա» («Elías Valiña») մրցանակ։ Ամեն տարի այս մրցանակը ստանում են այն կազմակերպություններն ու հաստատությունները, որոնք ամենից մեծ ներդրումն են ունեցել Սուրբ Հակոբոսի ճանապարհի հանրահռչակման գործում։ Մրցանակով պարգևատրվել են.
Արտաքին հղումներ
Կատեգորիա:Իսպանացի գրողներ
Ստյուարտ Լիթլ 2
Ստյուարտ Լիթլ 2 (Stuart Little 2), 2002 թ. ամերիկյան արկածային կատակերգություն։ Ֆիլմի նախորդը Ստյուարտ Լիթլ ֆիլմն է, որը նկարահանված է համանուն վեպի հիման վրա։
Սյուժե
Այժմ Ստյուարտը սովորում է դպրոցում, բայց նա ոչ ոքի հետ չի կարողանում խաղալ, իսկ Ջորջը նոր ընկեր ունի՝ Ուիլլ անունով։ Բայց շուտով ամեն ինչ փոխվում է, երբ Ստյուարտը հանդիպում է Մարգալո անունով թռչնակին։ Նրանք դառնում են լավագույն ընկերներ, բայց Մարգալոն գաղտնիք ուներ Ստյուարտից. նա արժեքավոր իրեր էր գողանում չար Բազեի համար։ Շուտով նա գողանում է Ստյուարտի մայրիկի մատանին, քանի որ Բազեն նրան ասել էր, որ կսպանի Ստյուարտին, եթե նա չգողանա այն։ Շուտով թռչնակն անհետանում է և Ստյուարտը Ձյունիկի հետ գնում է Նյու Յորք՝ նրան որոնելու, քանի որ վստահ էր, որ նրան առևանգել է Բազեն։
Համակարգչային խաղեր
2002 թվականին Sony Computer Entertainment, Europe և Magenta Software ընկերությունները ստեղծեցին Stuart Little 2 համակարգչային խաղը PlayStationի համար։ Խաղի սյուժեն ամբողջությամբ կրկնում է ֆիլմի սյուժեն ։
Արտաքին հղումներ
Կատեգորիա:Ամերիկյան ընտանեկան ֆիլմեր Կատեգորիա:Ամերիկյան մելոդամա ֆիլմեր Կատեգորիա:Ամերիկյան մուլտֆիլմեր Կատեգորիա:Անգլերեն ֆիլմեր Կատեգորիա:2002 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ստյուարտ Լիթլ Կատեգորիա:Columbia Pictures ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ամերիկյան արկածային կինոկատակերգություններ Կատեգորիա:Ռոբ Մինկոֆի ֆիլմեր Կատեգորիա:Ֆիլմեր խոսող կենդանիների մասին Կատեգորիա:Ամերիկյան արկածային ֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան կինոկատակերգություններ
Դաշտադեմ (այլ կիրառումներ)
Դաշտադեմ, կարող է վերաբերել՝
Աֆրիկյան թանգարան (Լիոն)
Լիոնի Աֆրիկյան թանգարան (Musée Africain de Lyon), Ֆրանսիայում առաջին թանգարանը նվիրված Աֆրիկային, և Լիոնի ամենահին թանգարաններց մեկը։ Հավաքածուն բերված է Արևմտյան Աֆրիկայից։
Այս տարածքը սպասարկում է Լիոնի մետրոյի D կայանը։
Պատմություն
Թանգարանը կառուցվել է 1861 թվականին Աֆրիկայի միսիոներների ասոցիացիան (Société des Missions Africaines) Մոնսենյոր Մարիոն դե Բրեսիլակի ազդեցությամբ։ Նրա մահից հետո, Օգուստին Պլանկը փոխարինում է նրան և խնդրում ասոցիացիայի Միսիոներներին, որ նրանք ուղարկեն Ֆրանսիա իրեց կենցաղային, հասարակական և կրոնական իրեր։ Աֆրիկայից։ 1998 թվականին, թանգարանը փակվեց շենքի վերանորոգման նպատակով և վերաբացվեց հունվարի 28-ին, 2001 թվականին։
Այսօր
Թանգարանը գտնվում է 150, Կուր Կամբետա, Լիոն։ Շինությունն այժմ ունի 750 մ² և ունի 2,126 աֆրիկյան նմուշներ։ Ցուցասրահը բաժանվում է երեք հիմնական մասերի՝ կենցաղ, հասարակություն և կրոն։ Այնտեղ կա նաև մի սենյակ, որտեղ լինում են ժամանակավոր ցուցադրություններ։
Էմանուիլ Զիմվրակակիս
Էմանուիլ Զիմվրակակիս (Εμμανουήλ Ζυμβρακάκης, ), հույն պետական և ռազմական գործիչ, գեներալ։
Հունական բանակի հրամանատար Առաջին համաշխարհային պատերազմում։ Վերջինիս գլխավորած բանակը 1918 թվականի մայիսին Սկրա դի Լեգենի ճակատամարտում ջախջախում է բուլղարական կայազորայիններին։
Կենսագրություն
Էմանուիլը սերում էր Հունաստանի Կրետե կղզուց։ Նրա հայրը՝ Խարալամբոս Զիմվրակակիսը, եղել է հայտնի զինվորական և քաղաքական գործիչ ։
Էմանուիլ Զիմվրակակիսը ծնվել է 1861 թվականին Նաֆպլիոնում։ Սովորել է տեղի սպայական դպրոցում, որն էլ ավարտել է հրետանու լեյտենանտի կոչումով։ Շուտով Էմանուիլը մեկնում է Ֆրանսիայի Օռլեան քաղաք՝ իր ռազմական կրթությունը շարունակելու նպատակով։
Շուտով Էմանուիլ Զիմվրակակիսը դառնում է Հունաստանի թագավոր Գեորգիոս I-ի համհարզը և Սալոնիկ քաղաքի դիվիզիայի հրամանատարը։
Կռվել է Սալոնիկի ռազմաճակատում։ Առավել աչքի է ընել, որպես 1916 թվականի մայիսին բուլղարական ուժերին ջախջախած հունական բանակի հրամանատարը Սկրա դի Լեգենի դաշտում։
Մահացել է 1928 թվականին Աթենքում։
Ծանոթագրություններ
Կատեգորիա:Նաֆպլիոն քաղաքում ծնվածներ Կատեգորիա:Առաջին համաշխարհային պատերազմի մասնակիցներ Կատեգորիա:Հույն ռազմական գործիչներ
Չերյոմուշկա (Փոքր Կորյաժեմկայի վտակ)
Չերյոմուշկա  (Черёмушка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Փոքր Կորյաժեմկա գետի ձախ ափին 4 կմ հեռավորության վրա։ Գետի երկարությունը 14 կմ է։
Ֆուոր
Ֆուորներ կամ ֆուօրներ, աստղեր, որոնց տեսանելի ճառագայթման հզորությունը զարգացման որոշ շրջանում մոտ մեկ տարվա ընթացքում անընդհատ աճում է ավելի քան հարյուր անգամ, որից հետո մնում է գրեթե անփոփոխ։
Անվանումը կազմվել է այդպիսի փոփոխություն դրսևորած առաջին աստղի՝ FU Օրիոնի («բռնկվել» է 1936 թվականին և մինչև օրս ունի տեսանելի ճառագայթման հաստատուն հզորություն) անվան առաջին չորս տառից՝ Վիկտոր Համբարձումյանի առաջարկով։ Ներկայումս հայտնի են մի քանի այլ ֆուրենոր։ Դրանցից V 1057 Կարապի աստղը մինչև «բռնկումը» (1970 թ.) ունեցել է T Ցուլի տիպի աստղի սպեկտր։ Այդ փաստից հետևում Է, որ ֆուորի երևույթը տեղի է ունենում T Ցուլի տիպի աստղերի հետ (հավանաբար մի քանի անգամ) աստղերի կյանքի այդ փուլում։
Ելնելով ֆուորի երիտասարդ տարիքից և նախաստղային նյութի՝ իր մշակած վարկածից, Վիկտոր Համբարձումյանը տվել է ֆուորի երևույթի մի հավանական բացատրություն։
Գրականություն
Կատեգորիա:Փոփոխական աստղեր
Հայաստանի մետաղամշակման և մեքենաշինական համալիր
Արդյունաբերական համալիրների շարքում մետաղամշակման և մեքենաշինական համալիրն առաջինն է իր ճյուղային կառուցվածքի բազմազանությամբ, համախառն արտադրանքի ծավալով, արժեքով և տեսականիով, տեղաբաշխման սկզբունքների տարատեսակությամբ, զբաղվածների թվաքանակով, միջպետական և միջճյուղային տնտեսական կապերի զարգացման տեմպերով։
Նախախորհրդային Հայաստանում մեքենաշինական համալիրը դեռևս ձևավորված չէր, և դրա բաժինը արդյունաբերության համախառն արտադրանքի կառուցվածքում կազմում էր ընդամենը 1% (մետաղաձուլություն' 60%, թեթև և սննդի արդյունաբերություն' 28%, էներգետիկա֊ 9%)' զբաղվածների մինչև 250-300 մարդ թվաքանակով։
Զարգացման նախադրյալները
Մետաղամշակման և մեքենաշինական համալիրի զարգացումը Հայաստանի Հանրապետությունում սկսվեց միայն 1920 թ.հետո։ Որպես առաջին նախապայման' մշակվեց ինդուստրացման տեղական առանձնահատկություններից բխող այնպիսի քաղաքականություն, որի ծրագրային դրույթներից առաջնահերթությունը տրվում է հայ֊թուրքական կռիվներից տուժած, ավերված ու քայքայված տնտեսական ենթակառուցվածքների (ձեռնարկությունների, ճանապարհների, պահեստների և այլն) վերականգնմանը, նախկինում գործող մեխանիկական, փականագործական, թիթեղագործական և օպտիկական մանր արհեստանոցների փոխարեն' մեքենաշինական խոշոր միավորումների (կոոպերացիաների) կազմավորմանը, բոլորովին նոր ձեռնարկությունների (հաստոցաշինական, սարքաշինական, գործիքաշինական) շինարարությանը և այլն, որոնք պետք է լուծեին արտադրության մեքենայացման ու ավտոմատացման տարեցտարի աճող պահանջարկը։
Համալիր քաղաքականության իրականացման շնորհիվ' հնարավոր դարձավ Հայաստանի Հանրապետության արդյունաբերության համախառն արտադրանքի կառուցվածքում մետաղամշակման և մեքենաշինական համալիրի համախառն արտադրանքի բաժինը 1940 թ. հասցնել 4%, 1960 թ.' 13%, 1980 թ.' 24%, իսկ 1990 թ.' 35%։
Ներկայումս մեր հանրապետության արդյունաբերության համախառն արտադրանքի ծավալում մետաղամշակման և մեքենաշինական համալիրի համախառն արդյունքի բաժինը կազմում է 7,8% (վառելիքա֊էներգետիկ համալիր' 17,5%, մետաղաձուլական համալիր' 34%)։
Ենթաճյուղերը։ Հայաստանի Հանրապետության մետաղամշակման և մեքենաշինական համալիրի հիմնական ենթաճյուղերն են էլեկտրատեխնիկական արդյունաբերությունը, սարքաշինությունը, ռադիոէլեկտրոնային արդյունաբերությունը և հաստոցագործիքաշինական արդյունաբերությունը։
էլեկտրատեխնիկական ենթաճյուղ
Նախաճգնաժամային Հայաստանի Հանրապետության մետաղամշակման և մեքենաշինական համալիրի առաջատար ենթաճյուղն էլեկտրատեխնիկական արդյունաբերությունն էր, որը թողարկում էր տուրբագեներատորներ, հաստատուն և փոփոխական հոսանքի էլեկտրաշարժիչներ, շարժական էլեկտրակայաններ, ուժային տրանսֆորմատորներ, էլեկտրալուսավորման սարքեր, մալուխ (կաբել), կենցաղային օգտագործման էլեկտրասարքեր, էլեկտրաապարատներ և այլն, թվով շուրջ 1000 արտադրատեսակ, որոնց մի մասն արտահանվում էր Ճապոնիա, Ֆրանսիա և Մեծ Բրիտանիա։ Այս ենթաճյուղի ամենախոշոր ձեռնարկությունները գտնվում էին Երևանում, իսկ համեմատաբար փոքրերը' Գյումրիում, Վանաձորում, Գավառում, Գորիսում և Կապանում։
Ներկայումս էլեկտրատեխնիկական ձեռնարկությունների հիմնական մասը չի գործում, քանի որ չկա ձևավորված սպառման շուկա, փոխվել են արտադրատեսակներին ներկայացվող միջազգային չափանիշները, դեռևս բարձր է մնում արտադրանքի ինքնարժեքը, մաշված ու հնացած են տեխնոլոգիական հոսքագծերը։
Սարքաշինություն
Այս ենթաճյուղի ձեռնարկություններում թողարկվում էին չափման, մշակման և հաղորդման միջոցներ, կարգավորող հարմարանքներ, կառավարման ավտոմատացված համակարգեր, ժամացույցներ և այլն։ Ձեռնարկությունների հիմնական մասը կենտրոնացած էր Երևանում, Գյումրիում և Վանաձորում։ Ավելի փոքր ձեռնարկություններ էին կառուցվել Մաստարայում, Վարդենիսում, Սևանում։
Ռադիոէլեկտրոնային ենթաճյուղ
Նախաճգնաժամային Հայաստանի Հանրապետությունում ամենա-արագ զարգացող արդյունաբերական ենթաճյուղերից էր ռադիոէլեկտրոնային արդյունաբերությունը, որը թողարկում էր ռադիոապարատներ, ռադիոսարքեր, էլեկտրոնային հաշվիչ մեքենաներ, քվանտային սարքեր, կիսահաղորդիչներ, կոնդենսատորներ, միկրոսխեմաներ և այլն։ Ձեռնարկությունների հիմնական մասը կենտրոնացած էր մեր հանրապետության ամենախոշոր գիտական կենտրոնում՝ Երևանում, իսկ ավելի փոքր հզորությամբ մասնաճյուղեր էին ստեղծվել Հրազդանում, Դիլիջանում, Ապարանում և Վաղարշապատում։ Այժմ կառուցվածքային և տեխնոլոգիական մեծ փոփոխություններ են իրականացվում որոշ ձեռնարկություններում, նախկինում չգործող մի քանի գործարանի բազայի վրա ստեղծվում են համատեղ ձեռնարկություններ (հայ֊ռուսական, հայ-ամերիկյան)։
Հաստոցագործիքաշինական ենթաճյուղ
Սա այն ենթաճյուղն է, որի զարգացման մակարդակով են պայմանավորվում մետաղամշակման և մեքենաշինական համալիրի մնացած բոլոր ենթաճյուղերի արտադրանքի որակը և գիտատեխնիկական նորարարությունների ներդրման արդյունավետությունը։ Ենթաճյուղի կազմում ներառվող ձեռնարկություններում հնարավոր է թողարկել մետաղահատ և քարհատ հաստոցներ, դարբնոցամամլիչային սարքավորումներ, արհեստական ալմաստից պատրաստված հատիչներ, կտրող գործիքներ և այլն։ Այդ ձեռնարկությունների մեծ մասը տեղաբաշխված էր Երևանում, Գյումրիում, Վանաձորում, Արմավիրում, Չարենցավանում։
Կատեգորիա:Մեքենաշինություն Կատեգորիա:Մետաղամշակում Կատեգորիա:Հայաստանի տնտեսություն
Օլեսուն
Օլեսուն (Ålesund), քաղաք Նորվեգիայի արևմտուտքում, Մյորե օր Ռումսդալ ֆյուլքեում, Նորվեգական ծովի ափին։ Բնակչությունը՝ ։
Աշխարհագրություն
Օլեսուն քաղաքը տեղակայված է Հյուրոնդ և Գեյրանգեր ֆյորդերի միջև։ Ներառված է ՅՈւՆԵՍԿՕ-ի համաշխարհային ժառանգության ցանկում ։
Վարչականորեն Օլեսունը մտնում է Մյորե օր Ռոմսդալ ֆյուլքեում և տեղակայված է 7 կղզիների վրա՝ Հեսսա (Hessa), Ասպոյ (Aspøy), Նորվոյա (Nørvøya), Օկսնոյ (Oksnøy), Էլինգսոյ (Ellingsøy), Հումլա (Humla) և Տորա (Tørla)։ Քաղաքի կենտրոնը Ասպոյ և Նորվոյ կղզիների վրա է, իսկ Հեսա և Օսկնոյ կղզիների վրա կառուցված են բնակելի շրջանները։ Էլինգսոյ կղզին (տարածքով երկրորդ) հասանելի է միայն ծովով կամ Սկորդյե քաղաքի ճանապարհով։ Այդ քաղաքում 1987 թվականին կառուցվել է ստորջրյա թունել։
Օլեսուն մունիցիպալիտետի տարածքը 93 կմ² է, բնակչության խտությունը՝ 430 մարդ/կմ²։
Կլիմա
Քաղաքն ունի ընդգծված ծովային կլիմա մեղմ, բայց քամոտ ձմեռով։ Տարվա ամենացուրտ ամիսը հունվարն է՝ 1,3 °С միջին ջերմաստիճանով ։ Ամբողջ պատմության մեջ արձանագրված ամենացածր ջերմաստիճանը −11 °С է։
Պատմություն
Ըստ լեգենդի՝ Նորմանդիայի (10-րդ դար) իշխանական գերդաստանի հիմնադիր Ռոլլոնը կամ Ռոբերտ 1-ին ծագումով Giske բնակավայրից էր, որը գտնվում էր Օլեսունից հյուսիս-արևմուտք։
Օլեսունի հատուկ քաղաքային բնապատկերը (նեոկլասիկ և նեոգոթական քարե շենքեր՝ աշտարակներով և գերբերով) ողբերգության հետևանք է։ 1904 թվականի հունվարի 23-ի գիշերը քաղաքը գրեթե ամբողջովին ավերվել էր հզոր կրակի (ինչպես Նորվեգիայի մյուս քաղաքների տները, վերջիններս Օլեսունում նույնպես փայտից էին) պատճառով։ Զարմանալի է, բայց միայն մեկ մարդ է զոհվել, սակայն ավելի քան 10 000 մարդ մնացել է անօթևան ։
Տնտեսություն
Օլեսունը նորվեգական ձկնորսական արդյունաբերության ամենամեծ և կարևորագույն կենտրոններից մեկն է։ Քաղաքային ձկնորսական նավատորմը Եվրոպայի առավել ժամանակակիցներից մեկն է։
Բացի այդ, Օլեսունում և հարակից տարածքում զարգացած է կահույքի արդյունաբերությունը։ Այստեղ կան գրասենյակներ և արտադրական հրապարակներ, ինչպիսիք են «Ekornes»-ը, «StressLess chair»-ը և «Stokke company»-ն։ Քաղաքային տնտեսության մեջ կարևոր դեր է խաղում զբորսաշրջությունը։ Ալեսունը մեկն է այն նավահանգիստներից, որտեղ օրը երկու անգամ գալիս է մեծբրիտանական Hurtigruten լաստանավը։
Թանգարաններ
Օլեսունի թանգարանում կարելի է տեղեկանալ, թե ինչպիսի տեսք է ունեցել քաղաքը մինչ կործանարար հրդեհը և ինչ հսկայական ջանքեր են գործադրել բնակիչները այն մարելու համար։ Բացի այդ, քաղաքում գործում է «Ար նուվոյի կենտրոն»-ը (Jugendstilsenteret), որի էքսպոզիցիան ցույց է տալիս Օլեսունում ար նուվո ոճի օգտագործմումը ինչպես շինությունների, այնպես էլ կահույքի և ներքին դիզայնի կառուցման մեջ։ Օլեսունից 3 կմ արևմուտք գտնվում է Ատլանտյան պարկը, որը Սկանդինավիայի ամենախոշոր ակվարիումներից մեկն է։ Այստեղ կարելի է տեսնել կյանքը այն տեսքով, ինչպես այն գոյություն ունի Ատլանտյան օվկիանոսի հյուսիսային ջրերում։ Ակվարիումի ջուրը խողովակաշարի միջոցով ներմղվում է անմիջապես օվկիանոսից, այդ պատճառով ձկները բնակվում են իրենց սեփական միջավայրում։ Ամեն օր ժամը 13։00-ին այցելուները կարող են հետևել, թե ինչպես են ջրասուզակները սուզվում ամենամեծ ակվիարիում՝ կերակրելու համար վահանաձկներին, ձողաձկներին և այլ տեսակներին։
Բաց երկնքի տակ ազատագրական Սունմյորե թանգարանը տեղակայված է Օլեսունից 4 կմ արևելք։ Այստեղ պահպանված են տարածաշրջանի մոտավորապես 50 պատմական շինություն։ Թանգարանում կարելի է տեսնել վիկինգների նավեր, գյուղացիական զգեստներ, տնտեսական շինություններ, տարբեր տեսակի գյուղական կառույցներ և եկեղեցիներ։
Արտաքին հղումներ
Կատեգորիա:Նորվեգիայի քաղաքներ Կատեգորիա:Օլեսուն Կատեգորիա:1838 թվականին հիմնադրված բնակավայրեր
Արայիկ Ալեքյան
Կենսագրություն
1979 թվականին ավարտել է Փանոս Թերլեմեզյանի անվան գեղարվեստի ուսումնարանը։ 1985 թվականին ավարտել է Երևանի գեղարվեստա-թատերական ինստիտուտը, 1986-1989 թվականներին` սովորել է Մոսկվայի գեղարվեստի ակադեմիայի Երևանյան մասնաճյուղում։ 1988 թվականից Հայաստանի նկարիչների միության անդամ է ։
Արտաքին հղումներ
Կատեգորիա:Հայ քանդակագործներ Կատեգորիա:ՀՀ վաստակավոր նկարիչներ Կատեգորիա:Հայաստանի նկարիչների միության անդամներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Ֆրանսուազա Բարե Սինուսի
Ֆրանսուազա Բարե Սինուսի (Françoise Barré-Sinoussi ; ֆրանսիացի մանրէաբան, 2008 թվականին բժշկության և ֆիզիոլոգիայի բնագավառի նոբելյան մրցանակակիր, մրցանակը նա կիսել է Հարալդ ցուր Հաուզենի և Լյուկ Մոնտանիեի հետ։ Վերջինի ղեկավարությամբ  1983 թվականին մասնակցել է ՄԻԱՎ ռետրովիրուսի  բացահայտմանը, որը մարդու մոտ հանգեցնում է ՁԻԱՀ-ի։ Ֆրանսիայի Գիտությունների Ակադեմիայի անդամ է, ԱՄՆ  ազգային բժշկական ակադեմիայի արտասահմանյան անդամ ): Պաստերի համալսարանի աշխատակից, պատվավոր բժիշկ։
Արտաքին հղումներ
Կատեգորիա:Փարիզի համալսարանի շրջանավարտներ Կատեգորիա:Ֆրանսիայի գիտությունների ակադեմիայի անդամներ Կատեգորիա:Ֆրանսիացի նոբելյան մրցանակակիրներ Կատեգորիա:Ֆրանսիացի կին կենսաբաններ Կատեգորիա:Պատվո լեգեոնի շքանշանի սպաներ Կատեգորիա:Պատվո լեգեոնի շքանշանի կոմանդորներ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի բժիշկներ Կատեգորիա:Ֆրանսիացի կին գիտնականներ Կատեգորիա:Ֆրանսիացի մանրէաբաններ
Լևոն Թադևոսյան (նկարիչ)
Լևոն Կորյունի Թադևոսյան, հայ նկարիչ։
Կենսագրություն
1960 թվականին ավարտել է Լենինականի Մերկուրովի անվան գեղարվեստի դպրոցը, 1968 թվականին՝ Երևանի գեղարվեստա-թատերական ինստիտուտը։ 1974 թվականին ԽՍՀՄ նկարիչների Միության անդամ է։ Մասնակցել է հանրապետական, միութենական, միջազգային ցուցահանդեսների ։ Ստեղծագործություններից գտնվում են Հայաստանի ազգային պատկերասրահում, աշխարհի տարբեր թանգարաններում՝ Գերմանիա, Ռուսաստան (Տրետյակովյան պատկերասրահ), Իսպանիա (Բարսելոնա), Բելգիա (Բրյուսել, Անտվերպեն), Հայաստանի նկարիչների միության ֆոնդում, Վանաձորի կերպարվեստի թանգարանում և մասնավոր հավաքածուներում։
2004 թվականից ապրում և ստեղծագործում է Բելգիայում։
Ստեղծագործություններ
1997 թվականին աշխատանքներ է կատարել Քյոլնի կաթոլիկական Մայր տաճարի և հայկական եկեղեցու համար։
Ստեղծել է խորհրդանշական-վերացական արտահայտչամիջոցների և հայկական մանրանկարչության ավանդույթների զուգորդումով կոմպոզիցիաներ, դիմանկարներ, բնանկարներ, նատյուրմորտներ ։
Banco Bilbao Vizcaya Argentaria
Banco Bilbao Vizcaya Argentaria (BBVA), Իսպանիայի խոշորագույն ֆինանսավարկային (բանկային) գործով զբաղվող ընկերություններից մեկը։ Ֆինանսական հաստատությունների շարքում Մեքսիկայում զբաղեցնում է առաջին, Իսպանիայում, Թուրքիայում և Պերույում՝ երկրորդ, Վենեսուելայում՝ երրորդ և Կոլումբիայում՝ չորրորդ հորիզոնականը։
Ընկերության շտաբակայանը գտնվում է Բասկերի Երկիր ինքնավար համայնքի Բիլբաո քաղաքի հին թաղամասում։ Հիմնադրվել է 1857 թվականին որպես Banco de Bilbao անունով բանկ։ Կենտրոնական և օպերատիվ ծառայությունների գրասենյակների մեծ մասը տեղակայված են Իսպանիայի մայրաքաղաք Մադրիդում։ Իսպանիայի տարածքից դուրս ընկերության գլխավոր գրասենյակը տեղակայված է Մեքսիկայի մայրաքաղաք Մեխիկոյում։
2015 թվականի դեկտեմբերի 31-ի դրությամբ Banco Bilbao Vizcaya Argentaria-յի ակտիվները հավասարվում էին 750,078 միլիարդ €, ինչը համարվում է իսպանական բանկերի երկրորդ ցուցանիշը։ 2016 թվականի հունիսի 30-ի դրությամբ բանկն ունի 9,145 գրասենյակ, 137968 աշխատակից և 66 միլիոն հաճախորդ 35 երկրում ։ Ակտիվների քանակով այն հանդիսանում է աշխարհում 37-րդ բանկային ընկերությունը ։ Banco Bilbao Vizcaya Argentaria-ի արժեթղթերը շրջանառվում են Մադրիդի ֆոնդային բորսայում և հան դիսանում են IBEX 35-ի ու Euro Stoxx 50-ի մաս։
Ակունքներ
21-րդ դարի երկրորդ կեսին Banco Bilbao իր ազդեցության գոտում ֆինանսավորում է խոշոր ենթակառուցվածքների և շինարարական արդյունաբերության զարգացման նախպագծեր։ 1878 թվականին ընկերությունը կորցնում է իր սեփական բանկնոտները թողարկելու իրավունքը և գործունեությունը վերկազմավորում է դեպի բանկային վարկեր և վարկային զեղջեր։
Banco de Vizcaya-ն հիմնադրվել է 1901 թվականին և առաջին գործարքներն իրականացրել է Բիլբաոյում՝ աստիճանաբար տարածվելով երկրի այլ հատվածներում։ Կոմերցիոն (առևտրային) և դեպոզիտային (ավանդային) բանկ և ի լրումն իր գործունեությանն՝ այն մասնակցում է իսպանական արդյունաբերության զգալի մասի ստեղծմանն ու զարգացմանը։
Բանկիրների և արդյունաբերողների Banco de Crédito Industrial (BCI) կոնսորցիումը ստեղծվել է 1920 թվականին, որի նպատակն էր երկարաժամկետ վարկային միջոցների տրամադրումն ու ոլորտի համախմբումը։ Banco de Bilbao-ն և Banco de Vizcaya-ն ընդգրկվեցին կոնսորցիումը կազմում։
Banco de Bilbao-ի և Banco de Vizcaya-ի ընդլայնումն ու ամրապնդումը
1960-ական թվականների տնտեսական զարգացման պայմաններում Banco de Bilbao բանկն այլ բանկերի ինտեգրացիայի (ներգրավման) շնորհիվ մեծացնում է իր ակտիվների ծավալը և սկսում է ֆինանսական խմբի ստեղծման գործընթաց։ Միևնույն ժամանակ Banco de Vizcaya-ն շարունակում էր իր աճն ու իրեն դրսևորում որպես ժամանակակից ունիվերսալ (բազմակողմանի գործունեություն իրականացնող) բանկ։ Գրասենյակների բացման կանոնների հեշտացումը հնարավորություն է տալիս ընդլայնել վաճառքի ցանցը։
1980-ական թվականներին Banco Bilbao իր ռազմավարությունը կառուցում է ավելի մեծ բարձունքների նվաճման տեսանկյունից։
Banco de Vizcaya-ը նպաստում է խորտակված բանկերի վեր բարձրացմանը, որոնք տուժել էին տնտեսական ճգնաժամից, և ձեռքբերման շնորհիվ մշակում է ուժեղ աճի քաղաքականություն։ Ամենից խոշոր գործարք է համարվում 1984 թվականին Banca Catalana-ի գնումը։
Banco de Bilbao և Banco de Vizcaya բանկերի միաձուլում և BBV-ի ստեղծում
1988 թվականին ստորագրվեց Banco de Bilbao և Banco de Vizcaya բանկերի միաձուլման մասին պայմանագիր։ 1989 թվականին ընդունվեց BBV ապրանքանիշը։
BBV և Argentaria բանկերի միաձուլում և BBVA-ի ստեղծում
1991 թվականին Իսպանիայի կառավարությունը, որը ղեկավարում էր Ֆելիպե Մարկես Գոնսալեսը, ստեղծում է Argentaria պետական բանկը։ 1993-ից 1998 թվականներին Ֆելիպե Գոնսալեսն իրականացնում է նորաստեղծ բանկի մասնավորեցման գործընթաց։
1999 թվականի հոկտեմբերի 19-ին BBV և Argentaria բանկերը հայտարարեցին իրենց միաձուլման մասին։
Ինտեգրացիայի գործընթացը հզոր ազդակ է ստանում, երբ 2000 թվականի հունվարին ընդունվում է BBVA ապրանքանիշը։ Եվ վերջապես, վերջնական ինտեգրացիան ավարտվեց 2001 թվականիփետրվարին։ Մինչ այդ 2001 թվականի սկզբին վերջնականապես վերակազմավորվեց ղեկավարումը։ Argentaria բանկի նախկին ղեկավարը դարձավ Banco Bilbao Vizcaya Argentaria-ի միակ նախագահը։
Ընդլայնումը Կատալոնիայում
Ներքին աճին ուղղված մի քանի տարիներից հետո Banco Bilbao Vizcaya Argentaria բանկը օգտվեց Իսպանիայի ֆինանսական համակարգի վերակազմավորման գործընթացում իր առավելությունից, որից հետո առավել արագ սկսեցին աճել Կատալոնիայի ֆինանսական շուկայում բանկի ներգրավման գործընթացներն այն դեպքում, երբ այդ տարածաշրջանում բանկն ուներ շուկայի ամենափոքր մասնաբաժինը։
2012 թվականի մարտի 7-ին՝ պետական գնումների գործընթացի հրապարակումից հետո, Unnim Banc-ը տրվեց Banco Bilbao Vizcaya Argentaria բանկին 1 եվրո արժեքով, ինչն իր համար կապիտալի աջակցման խնդրանքից կամ լիկվիդացումից խուսափելու միջոց էր։ Փոխանցման գործընթացը տեղի ունեցավ 2012 թվականի հուլիսի 27-ին, երբ Banco Bilbao Vizcaya Argentaria բանկն ավարտեց Unnim Banc-ի 100 %-ը ձեռքբերելու համար իշխանությունների կողմից անհրաժեշտ թույլտվությունների ստացումը։
Unnim-ը Banco Bilbao Vizcaya Argentaria խմբի կազմում գնումից հետո մեկ տարի մնաց որպես անկախ մարմին։ 2013 թվականի մարտի 15-ին BBVA-ն այդ ընկերությանը ձուլվելու համաձայնություն տվեց այն պայմանով, որ վերջինի արժեթղթերը կփոխանցվեն գնող ընկերությանը։ 2013 թվականի մայիսի 24-ի և 26-ի ընթացքում Banco Bilbao Vizcaya Argentaria-ն ավարտեց Unnim-ի ինտեգրումը, այդ իսկ պատճառով Unnim ապրանքանիշը փոխարինվեց BBVA նշումով։
2014 թվականի հուլիսի 21-ին Banco Bilbao Vizcaya Argentaria բանկային խմբին հաջողվեց 1,187 միլիոն եվրոյով աճուրդում ձեռք բերել Catalunya Banc-ը ։ 2015 թվականի ապրիլի 24-ին այն ավարտեց Catalunya Banc-ի գնումն ու ձեռք բերեց 98,4 % բաժնետիրական կապիտալը ։
2016 թվականի մարտի 31-ին Banco Bilbao Vizcaya Argentaria բանկային խմբի և Catalunya Banc-ի տնօրենների խորհուրդները համաձայնվեցին սկսել ձուլման գործընթացը ։ BBVA-ն ինտեգրացրեց նաև Unoe և Banco Depositario բանկերը ։ 2016 թվականի սեպտեմբերի 1-ին Banco Bilbao Vizcaya Argentaria և Catalunya Banc բանկերը պաշտոնապես հայտարարեցին միաձուլման ավարտի մասին ։
Banco Bilbao Vizcaya Argentaria բանկային խմբի միջազգային ընդարձակում
Միջազգային հարթակում Banco Bilbao Vizcaya Argentaria բանկի ներկայությունը սկսվել է 1918 թվականին, երբ Banco de Bilbao-ն երկու մասնաճյուղ բացեց Ֆրանսիայի մայրաքաղաք Փարիզում և Անգլիայի մայրաքաղաք Լոնդոնում՝ դառնալով իսպանական առաջին բանկը, որը ներկայություն ունեցավ արտասահմանում։
1970-ական թվականներին Banco Bilbao Vizcaya բանկը ընդունեց միջազգային խմբի ձևաչափ և իր օպերացիոն գրասենյակներն ու ներկայացուցչությունները տեղակայեց Եվրոպայի, Ամերիկայի ու Ասիայի ֆինանսական մայրաքաղաքներում։ Բացի այդ, ընկերությունը սկսեց իրականացնել դեպի Ամերիկա ընդարձկման քաղաքականություն։ Այդ գործընթացն ուղեկցվում էր տարբեր երկրներում տեղական բանկերի ձեռքբերումով։
Լատինական Ամերիկա
1979 թվականին Banco de Vizcaya բանկը Պուերտո Ռիկոյում գնեց Mayagüez առևտրային բանկը, որը հիմնադրվել էր 1967 թվականին առևտրականների ու արդյունաբերողների խմբի կողմից։ 1992 թվականին սկսվեց ձեռքբերման շնորհիվ աճի ժամանակաշրջան, ինչը հանգեցրեց BBVA Puerto Rico-ի ստեղծմանը։
1995 թվականին խումբը մտնում է Պերույի և Մեքսիկայի ֆինանսական շուկաներ՝ համապատասխանաբար մասնավորեցնելով և արդյունքում գնելով Banco Continental և Probursa բանկերը։ Վերջինը հետագայում ձուլվեց BBVA Bancomer-ի հետ՝ ձևավորելով BBVA Bancomer ֆինանսական խումբը, որը գործունեություն է իրականացնում բանկային և ապահովագրական ոլորտներում։
1996 թվականին խումբը մտնում է Կոլումբիայի բանկային ոլորտ՝ ձեռք բերելով Banco Ganadero բանկը։ Նույն թվականին այն հայտնվում է Արգենտինայի ֆինանսական շուկայում։ Հետագայում նաև Մեքսիկայում գնում է CREMI Banca և Banco de Oriente բանկերը։
1997 թվականին Banco Bilbao Vizcaya Argentaria բանկը Վենեսուելայում ձեռք է բերում Banco Provincial-ը, որը հիմնադրվել է 1953 թվականին։ Նույն թվականին բանկը ընդլայնում է իր ներկայությունը Արգենտինայում՝ գնելով Banco de Crédito Argentino-ն։
1998 թվականին բանկային խումբը մտնում է Չիլիի շուկա՝ ձեռք բերելով Banco BHIF բանկը։ Հաջորդ տարի գնվում է նաև չիլիական AFP Provida բանկը։ Banco Bilbao Vizcaya Argentaria-ն գնում է Banco Excel-Econômico բանկը, այդպիսով հաստատվելով իր ներկայությունը Բրազիլիայի ֆինանսաբանկային ոլորտում։
2000 թվականին Մեքսիկայում իրականացվում է BBV Probursa-ի և Bancomer-ի միաձուլումը, որպեսզի ստեղծվի BBVA Bancomer-ը (արժեթղթերի քանակով Մեքսիկայի առաջին բանկը)։ 2004 թվականին ձեռք է բերվում Hipotecaria Nacional բանկի 100 % բաժնետոմսերը։ Այն իրենից ներկայացնում էր մասնավոր ուսումնական հաստատություն, որը կենտրոնացված էր հիպոտեկային բիզնեսում։
2001 թվականին Banco Bilbao Vizcaya Argentaria-ն ավարտում է միասնական հարթակի ստեղծումը, որը իր տրամադրության տակ գտնվող հաստատությունները միավորում է միասնական BBVA բրենդի ներքո։
Ուիլյամ Բերնհարդտ Թեգետմայեր
Ուիլյամ Բերնհարդտ Թեգետմայեր (William Bernhardt Tegetmeier, ), անգլիացի բնագետ, «Savage Club» ջենտլմենական ակումբի հիմնադիր անդամ, հայտնի գրող և լրագրող, Չարլզ Դարվինի թղթակիցը և ընկերը ։ Թեգետմեյերն ուսումնասիրել է աղավնիների ցեղատեսակները և մեղուների պատրաստած վեցանկյուն մեղրախորիսխը։ Նա գրել է մի շարք գրքեր թռչնաբուծության, աղավնիների ցեղատեսակների, մեղվաբուծության և ընտանի կենդանիների խնամքի մասին։
Banco Bilbao Vizcaya Argentaria
Լատինական Ամերիկա
2004 թվականին Չիլիի (BHIF) և Կոլումբիայի (Banco Ganadero) բանկերը փոխեցին իրենց կոմերցիոն անվանումները և սկսեցին կոչվել պարզապես BBVA:
Ուիլյամ Բերնհարդտ Թեգետմայեր
Վաղ կյանք
Ծնվել է Բակինգեմշիր նահանգի Քոլնբրուկ քաղաքում, Սառա Լուերի և Գոդֆրեյ Քոնարդ Թեգետմեյերի երեք որդիներից ավագն է։ Նրա հայրը Հաննովերցի բժիշկ էր, որն աշխատել էր ֆրանսիական H.M.S. Niobe նավի վրա Անգլո-ամերիկյան պատերազմի ժամանակ ։ Նախնական կրթությունն ստացել է տանը, և երբ տասներկու տարեկան էր, ընտանիքը տեղափոխվել է Լոնդոն և նա որպես աշակերտ իր հայրիկի մոտ աշխատել է հինգ տարի, որից հետո ուսանել Լոնդոնի համալսարանական քոլեջում և աշխատել հիվանդանոցում որպես Ջոն Էլիոտսոնի օգնական։ Նրա համակուրսեցիներից էին Ռեյ Լանկեստերը, Ուիլիամ Ժանները և Վ․Բ․Կարպենտերը ։ Այնուհետև տեղափոխվել է աշխատելու Նորթհեմփթոնշայրում, իսկ 1841 թվականին վերադառնալով Լոնդոն՝ հաճախել է Ջոն Հոպուսսի դասախոսություններին և հիպնոզ ուսումնասիրել, վարել բոհեմական կյանք և աշխատել որպես ազատ լրագրող ։
Banco Bilbao Vizcaya Argentaria
Լատինական Ամերիկա
2006 թվականին բաց աճուրդում Banco Bilbao Vizcaya Argentaria բանկային խումբը գնում է կոլումբիական Banco Granahorrar de Colombia բանկը։
Ուիլյամ Բերնհարդտ Թեգետմայեր
Բոհեմիզմ
1840-ական թվականների ընթացքում Թեգետմեյերը հետաքրքրվում էր աքլորակռիվներով և դրանց մասին գրում «Colman's Magazine» ամսագրում «T. Hornby» անվան տակ ։ 1845 թվականին նա աշխատել է որպես դպրոցի ուսուցիչ և նույն տարվա դեկտեմբերին ամուսնացել Աննա Սթոունի հետ, որն աշխատում էր  Home and Colonial School Society քոլեջում, որտեղ տնտեսագիտություն էր դասավանդում ։ Ամուսնությունից հետո նրանց ազատել են ուսուցչի պաշտոնից, բայց Ուիլյամը որոշ ժամանակ անց վերականգնվել է աշխատանքում ։ Նա ուսանողների համար գրել է մի քանի դասագիրք, ներառյալ՝ «Թվաբանական աղյուսակներ», «Կենդանիների և բանջարեղենի դասակարգում» և «Բուսաբանության առաջին շարքեր» ։ 1851 թվականին գրել է «Հարյուր ըմպելիքների գիրքը», որը ներառում է տարբեր ոչ ալկոհոլային խմիչքների բաղադրատոմսեր ։
Banco Bilbao Vizcaya Argentaria
ԱՄՆ
2004 թվականին Banco Bilbao Vizcaya Argentaria խումբը սկսում է ԱՄՆ-ի էքսպանսիայի գործընթացը։ Այն Միացյալ Նահանգների շուկա էէ մտնում՝ երկրի հարավում իր BBVA Bancomer մեքսիկական դուստր ընկերության միջոցով ձեռք բերելով մի շարք կազմակերպություններ։
Ուիլյամ Բերնհարդտ Թեգետմայեր
Բոհեմիզմ
Սկզբում Թեգետմեյերն ապրում էր մի շատ փոքր տան մեջ Դրյուրի Լեյնում։ 1847 թվականին ծնվել է Էդիթ անունով նրանց դուստրը, 1852 թվականին նրան հաջորդել է Էգբերտ անունով որդին և 1854 թվականին ընտանիքը տեղափոխվել է Ուիլեսդեն, այնուհետև 1855 թվականին Գրին Վուդ ։
Banco Bilbao Vizcaya Argentaria
ԱՄՆ
2004 թվականի երկրորդ կիսամյակում խումբը հայտարարում է BBVA Bancomer-ի միջոցով Կալիֆոռնիա Valley Bank-ի գնման մասին։
Ուիլյամ Բերնհարդտ Թեգետմայեր
Բոհեմիզմ
Թեգետմերը երիտասարդ հասակից հետաքրքվել է թռչուններով, գլխավորապես ընտանի թռչուններով և աղավնիներով։ Այս թեմաների վերաբերյալ մի քանի հոդվածներ է գրել «Քոթեջի այգեպան»-ում և գրել «Շահավետ թռչնաբուծություն» գիրքը։ Գտնելով որ գրելը հաջողվում է, նա սկսել է գրել շատ ուրիշ գրքեր, դրանցից են՝ «Թռչնաբուծական գիրքը» (1867) և «Աղավնիներ»-ը (1868) ։ Գրել է նաև փասիանների ու որսաթռչունների մասին ։ Չարլզ Դարվինի հետաքրքրությունը աղավնիների տեսակների վերաբերյալ նրան ընկերացրել է Թեգետմեյերի հետ, որն էլ էվոլյուցիայի գաղափարի առաջարկողներից մեկն է դարձել ։ 1856 թվականին Վուդ Գրինից տեղափոխվել է Մուսվել Հիլլ։
Banco Bilbao Vizcaya Argentaria
ԱՄՆ
2005 թվականին ընկերությունը գնում է Texas el Banco Laredo և 2006 թվականին Texas Regional Bancshares բանկերը։
2007 թվականին Banco Bilbao Vizcaya Argentaria բանկը գնում է Alabama Compass Bank-ը, որից հետո իր բրենդների պորտֆելը տեղափոխում է Միացյալ Նահանգներ «BBVA Compass» անվանումով։
Ուիլյամ Բերնհարդտ Թեգետմայեր
Ընտանի թռչուններ, կենդանիներ և հետագա կյանք
Թեգետմեյերի գլխավոր գործերից «Թռչնաբուծական գիրք» (1867) աշխատության մեջ նա ձգտում էր անդրադառնալ ընտանի թռչունների բոլոր հայտնի ցեղատեսակներին ։ Որպես թռչնաբուծության մասնագետ նրան սովորաբար որպես ժյուրի հրավիրում էին թռչնաբուծության ցուցահանդեսների, որտեղ ձեռք էր բերել խիստ ժյուրիի համբավ ։ Աղավնիների ընտանիացման նրա աշխատանքների շնորհիվ աղավնիներին սկսել են օգտագործել ռազմական նպատակներով պատերազմների ընթացքում, նախքան հեռագրի ստեղծումը։ Նա նաև հետաքրքրվում էր բանակում ջորիների օգտագործմամբ ։ Էլեանոր Օրմերոդի հետ ընտանի ճնճղուկը համարել է վնասատու և նրանց վերահսկելու համար միջոցառումներ կազմակերպել  ։ Վերամշակել է Ֆ․Օ․Մորիսի «Բրիտանական թռչունների բույների և ձվերի իրական պատմություն»-ը (1897) աշխատությունը ։
Մոտավորապես 1882 թվականին նա հոդվածներ էր գրում կանանց համար նախատեսված The Queen ամենշաբաթյա լրագրի համար։ Նա Թորի էր և դեմ էր կանանց ընտրական իրավունքի արշավներին ։
Banco Bilbao Vizcaya Argentaria
ԱՄՆ
2009 թվականին Banco Bilbao Vizcaya Argentaria բանկային խումբը Տեխասում ձեռք է բերում Guaranty Bank-ը։
Ուիլյամ Բերնհարդտ Թեգետմայեր
Ընտանի թռչուններ, կենդանիներ և հետագա կյանք
Մահացել է Գոլդերս Գրինում և թաղվել Արևելյան Ֆինչլիի Սեն Մերիլեբոնի գերեզմանատանը։ Ունեցել է չորս դուստր և մեկ որդի ։ Իր մահվան ժամանակ նա Savage Club-ի ամենատարեց հիմնադիր անդամն էր, նաև հանդես է եկել Savage Club-ի սիրողական թատերական որոշ ներկայացումներում ։ Հազվագյուտ գրքերի կոլեկցիոներ էր ։
Banco Bilbao Vizcaya Argentaria
ԱՄՆ
2014 թվականին խումբը թվային բանկինգի նպատակով 117 միլիոն ԱՄՆ դոլարով գնում է ամերիկյան Simple ընկերությունը, իսկ 2015 թվականին կալիֆորնիական Spring Studio ընկերությունը, որը մասնագիտացված էր օգտագործման փորձի և թվային դիզայնի ոլորտներում։
Ուիլյամ Բերնհարդտ Թեգետմայեր
Ընտանի թռչուններ, կենդանիներ և հետագա կյանք
2008 թվականին Մուսվել Հիլլ քաղաքում գտնվող Սենթ Ջեյմսի 101 նրբանցքի իր բնակված տանը տեղադրվել է հուշատախտակ։
Banco Bilbao Vizcaya Argentaria
ԱՄՆ
Ներկա դրությամբ BBVA Compass-ը հանդիսանում է Միացյալ Նահանգների 25 խոշորագույն բանկերից մեկը։
Ուիլյամ Բերնհարդտ Թեգետմայեր
Արտաքին հղումներ
Կատեգորիա:Անգլիացի բնագետներ Կատեգորիա:Բրիտանացի բնագետներ
Banco Bilbao Vizcaya Argentaria
Չինաստան
2006 թվականին BBVA Group-ը մարտավարական դաշինք է կնքում չինական երկրում մեծությամբ 7-րդ ֆինանսական խումբը հանդիսացող CITIC Group-ի հետ, որպեսզի ստանա China City Bank (CNBC) բանկի 5 %-ը և Citic International Financial Holdings (CIF) բանկի 15 %-ը։ 2008 թվականին CNBC-ում մասնակցությունը հասնում է 10 %-ի, իսկ CIFH-ում՝ 30 %-ի։
Ֆուտբոլ
Banco Bilbao Vizcaya Argentaria ընկերությունը ֆինանսավորել է Իսպանիայի ֆուտբոլի առաջնության2008/09 մրցաշրջանը ։
2012 թվականին ընկերությունը հանդիսացել է Արգենտինայի երկու ամենահաջողակ ֆուտբոլային ակումբների՝ «Բոկա Խունիորսի» և «Ռիվեր Փլեյթի» հովանավորը։ ; Banco Bilbao Vizcaya Argentaria խմբի BBVA ապրանքանշանը պատկերված է եղել ֆուտբոլիստների մարզաշապիկի ձախ կողմում ։
Բասկետբոլ
2010 թվականին Banco Bilbao Vizcaya Argentaria բանկային խումբը հանդիսանում է NBA-ի հովանավոր ։ Բանկային խմբի հովանավորչական գործունեության պայմանագրերը 2010 -2014 թվականներին յուրաքանչյուր չորս մրցաշրջաններին արժեցել են 100 միլիոն ԱՄՆ դոլար։ 2014 թվականի հոկտեմբերին այդ պայմանագիրը երկարաձգվել է մինչև 2017 թվականը ։
Գիտություն
2008 թվականից Banco Bilbao Vizcaya Argentaria բանկային խումբը հանդիսանում է BBVA Foundation Frontiers of Knowledge Awards-ի հովանավոր։
Պյոտր Գրիվին
Պյոտր Պետրովիչ Գրիվին (Պետերիս Գրիվինշ) (Пётр Петро́вич Гри́вин (Петерис Гривиньш), Grīviņš Pēteris Pētera dēls, (28) ապրիլի, 1875, Բուշգոֆի վոլոստ, Կուրլյանդիա նահանգ  – 20 նոյեմբերի, 1919, Ուստ Տարկա, Կաինսկի գավառ, Տոմսկի նահանգ ), լատվիական ծագմամբ ռուսական ռազմական գործիչ, սպիտակ շարժման գեներալ-մայոր (31 հունվարի, 1919)։
Կենսագրություն
Ծնվել է 1875 թվականի ապրիլի 16-ին (ապրիլի 28) Կուրլյանդիա նահանգում, լատիշ գյուղացու ընտանիքում։ Ավարտել է Վիլնայի հետևակային յունկերական ուսումնարանը (1899 թվականին՝ Վենդենի 178-րդ հետևակային գնդի 2-րդ կարգի փոխ-վառատար)։ 1899 թվականին վերջին դարձել է փոխ-վառատար նույն գնդում։ 1909 թվականի հունվարի 1-ին՝ 28-րդ արևելասիբիրյան հրաձգային գնդի շտաբս-կապիտան Իրկուտսկում։
Պյոտր Գրիվինը մասնակցել է Առաջին համաշխարհային պատերազմին. նա եղել է հրետանու սպա կազակների զորքում։ Ունեցել է փոխգնդապետի կոչում։
Մասնակցել է սպիտակ շարժմանը։ 1918 թվականի հունիսին հակաբոլշևիկյան ուժերի կողմից Իրկուտսկի գրավումից հետո ընդգրկվել է Իրկուտսկի դրուժինայի կազմում, որի հետ մեկնել է ռազմաճակատ և ակտիվ մասնակցություն ունեցել Շուրջբայկալյան երկաթուղու համար մղված պայքարին, կարմիրների ջախջախմանը Տանխոյի ու Պոսոլսկոեի մոտ և նրանց հետապնդմանը մինչև ատաման Գրիգորի Սեմյոնովի ջոկատին միանալը։ 1918 թվականի ամռանը եղել է 1-ին Սիբիրյան դիվիզիայի պետ, 1918 թվականի հուլիսի 1-ին մասնակցել է Իրկուտսկ քաղաքի գրավմանը։ 1918 թվականի հուլիսի 27-ից եղել է Սիբիրի ժամանակավոր կառավարության զորքերի Իրկուտսկի 3-րդ հրաձգային դիվիզիայի պետ։ 1918 թվականի օգոստոսին ստացել է գնդապետի կոչում։
1918 թվականի հոկտեմբերի 3-ից եղել է Կրասնոուֆիմսկի խմբի հրամանատար։ 1919 թվականի հունվարի 31-ին ստացել է գեներալ-մայորի կոչում։ 1919 թվականի ապրիլի 3-ից մինչև հուլիսի 20-ը եղել է Սիբիրի 4-րդ բանակային կորպուսի հրամանատար, իսկ հուլիսի 20-ից մինչև նոյեմբերի 22-ը՝ 1-ին բանակի զորքերի Հյուսիսային խմբի հրամանատար։ Սիբիրի բանակի 1919 թվականի ապրիլի 28-ի № 249 հրամանով (և Սիբիրում Ֆրանսիայի ռազմական առաքելության հրամանի երկրորդ կետով) պարգևատրվել է ֆրանսիական Ռազմական խաչով (Croix de Guerre) ոսկե աստղով։
Օմսկ քաղաքը թողնելուց հետո Պյոտր Գրիվինը, ում հրամայված էր առանց պատշաճ դիմադրություն ցույց տալու չհեռանալ դեպի արևելք, հրաման է տվել քաշվել դեպի Կաինսկ քաղաքը։ Արդյունքում Հյուսիսային խմբի զորախմբերը հեռացել են ռազմաճակատից։ 3-րդ բանակի հրամանատար գեներալ Սերգեյ Նիկոլաևիչ Վոյցեխովսկուն Գրիվին ասել է, թե Հյուսիսային խումբն այնքան թույլ է, որ ինքը որոշել է հեռացնել այն դեպի Սիբիրի խորքը և իր որոշումը չի փոխի։ Հրամանատարությունը հանձնելու պահանջը Գրիվինը կտրականապես մերժել է։ Գեներալ Սերգեյ Վոյցեխովսկին անձամբ գնդակահարել է գեներալ Պյոտր Գրվինին՝ «որպես ռազմական հրամանը չկատարողի ու զինվորական կարգապահության հիմունքները խախտողի» ։
Արտաքին հղումներ
Կատեգորիա:Առաջին համաշխարհային պատերազմի մասնակիցներ
Մոնտմելո
Մոնտմելո (Montmeló), մունիցիպալիտետ Իսպանիայում, գտնվում է (Կատալոնիա ինքնավար համայնքում)։ Մունիցիպալիտետը գտնվում է Վալես Օրենտալ շրջանում։ Տարածքը կազմում է 4,11 կմ²։ Բնակչությունը՝ 9001 մարդ (2010 թվականի տվյալներով)։
Մոնտմելոում է գտնվում Կատալունյան, որտեղ անցկացվում են Ֆորմուլա 1-ի Իսպանիայի Գրան-պրիի առաջնությունն ու օղակաձև մոտոցիկլավազքի աշխարհի առաջնությունը։
Արտաքին հղումներ
Կատեգորիա:Իսպանիայի բնակավայրեր
Կազալսերուգո
Կազալսերուգո (իտալ.՝ Casalserugo), քաղաք Իտալիայում՝ Վենետո մարզի Պադովա գավառում ։ Սահմանակից է Ալբինիազեգո, Բովոլենտա, Կարտուրա, Մազերա դի Պադովա, Պոլվերարա, Պոնտե Սան Նիկոլո համայնքներին ։
Բնակչությունը՝ 5525 մարդ(2004 թ.)։ Բնակչության միջին խտությունը՝ 368 մարդ/կմ²։ Զբաղեցնում է 15,52 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Ժողովրդագրություն
Բնակչության թվաքանակի փոփոխությունները.
Կառլոս Սաուրա
Կառլոս Սաուրա (Carlos Saura Atarés), (հունվարի 4, 1932   ,Ուեսկա, Արագոն, Իսպանիա — փետրվարի 10, 2023, Կոլյադո Մեդիանո, Մադրիդ, Իսպանիա), իսպանացի ռեժիսոր, լուսանկարիչ և գրող, իսպանական կինոյի ամենայուրօրինակ վարպետներից մեկը ։ Ունեցել է երկար և բեղուն աշխատանքային գործունեություն, որը ձգվել է շուրջ կես դար։ Նրա ֆիլմերի մեծ մասն արժանացել է միջազգային հեղինակավոր մրցանակների։
Կառլոս Սաուրան աշխատանքային գործունեությունը սկսել է 1955 թվականին նկարահանելով վավերագրական կարճամետրաժ ֆիլմեր։ Շատ արագ ձեռք է բերում միջազգային ճանաչում, երբ նրա առաջին խաղարկային լիամետրաժ ֆիլմը 1960 թվականին ներկայացվում է Կաննի կինոփառատոնում։ Չնայած, որ սկսել է ֆիլմեր նկարահանել որպես նեոռեալիստ, Սաուրան շատ արագ անդրադառնում է այնպիսի ֆիլմերի, որոնք կապ ունեն մետաֆորի և սիմվոլիզմի հետ, որպեսզի գոհացնի իսպանացի գրաքննադատներին։
1966 թվականին նա միջազգային համբավ է ձեռք բերում, երբ նրա «Որս» (La Caza) ֆիլմը հաղթում է Բեռլինի միջազգային կինոփառատոնում՝ արժանանալով «Արծաթե արջ» մրցանակի ։
Կենսագրություն
Կառլոս Սաուրան ծնվել է Ուեսկայում, Արագոն, Իսպանիա, 1932 թվականի հունվարի 4-ին։ Հայրը փաստաբան էր, մայրը՝ դաշնակահարուհի։ Ընտանիքի չորս երեխաներից երկրորդն է, ունի մեկ եղբայր և երկու քույր։ Իրենց ծնողներից ստացել է ազատամիտ կրթություն։ Քանի որ նրա հայրը աշխատում էր ներքին գործերի նախարարությունում, նրանց ընտանիքը տեղափոխվում է Բարսելոնա, Վալենսիա, իսկ 1953 թվականին՝ Մադրիդ։
Սաուրայի մանկության վրա իր հետքն է թողնում իսպանական քաղաքացիական պատերազմը, հետագայում այդ թեման շատ է շոշափվում իր ֆիլմագրությունում։
Կարիերիա
Հայտնի է պարային ֆիլմերով, հատկապես ֆլամենկո և այլ ավանդական պարերի։ Սաուրայի ֆիլմերի էությունը կայանում է ոչ միայն պարերի սուբյեկտիվ ընկալման, այլ նաև ստեղծարար ոգու, արտասովոր էսթետիկ ներգործության մեջ, որի շնորհիվ կերպարները թարգմանում են իրենց լեզուն ամբողջ աշխարհին՝ փոխանցելով ուրախություն ու ցնծություն, ցավ ու թշվառություն։
Այնուամենայնիվ, Սաուրայի տաղանդը Իսպանիայում միանշանակ չի ընդունվել։
1966 թվականին նկարահանված «Որս» ֆիլմը համարվում է այսպես կոչված «իսպանական նոր կինոյի» հիմնարար տարրերից մեկն ու Սաուրային ճանաչում բերած առաջին գործը։ Սաուրան կարողացել է ֆիլմում աննկատ կերպով շոշափել այնպիսի թեմաներ, ինչպիսիք են քաղաքացիական պատերազմը, բռնապետության ճիրաններում հայտնված հասարակության անկումը, ընկերության ողբերգական պայքարը տարիների դեմ և այլն։ Այս շրջանում իսպանական կինոն մեկուսացած էր ոչ միայն ամբողջ աշխարհից, այլև իրենց իսկ՝ իսպանացիների իրականությունից։ Այնուամենայնիվ, այս մեկուսացումը չխանգարեց Սաուրային «Որս»-ում ռեժիսորական լավագույն աշխատանքի համար «Արծաթե արջ» մրցանակի արժանանալ Բեռլինում։
1967 թվականին նկարահանում է «Անանուխի կոկտեյլ սառույցով» ֆիլմը, որի շրջանակներում ռեժիսորն առաջին անգամ աշխատում է Ջերալդին Չապլինի հետ, ով առաջիկա տասը տարիների ընթացքում դառնալու էր նրա անփոխարինելի դերասանուհին, մուսան. գործընկերն ու կինը։ Այս ֆիլմը նշանավոր է նաև նրանով, որ առաջին համագործակցության առիթն է ստեղծում արդեն իսկ հայտնի սցենարիստ Ռաֆայել Ասկոնայի հետ։ «Անանուխի կոկտեյլ»-ի հակահերոսը Ասկոնայի սցենարներին շատ բնորոշ կերպար է. գործողությունների կենտրոնում ճգնաժամ ապրող միջին տարիքի ամուրի տղամարդ է, ում սեփական իմպուլսները պայքար են մղում «Սուպեր Էգոյի» հետ ։
1974 թվականին նկարահանում է «Զարմուհի Անխելիկան» ֆիլմը։ Այն համարվում է մասամբ ինքնակենսագրական գործ. քաղաքացիական պատերազմի բռնկվելու ժամանակ Սաուրան չորս տարեկան էր։ Ֆիլմը արտացոլում է ոչ միայն պատերազմի, այլև հիվանդ, կարծես գազով թունավորված հիշողության ամբողջ սարսափը։ Հակագազերով դրվագը համարվում է ֆիլմի ամենաուժեղ այլաբանությունը։
1975 թվականին նկարահանում է «Կերակրիր ագռավին» ֆիլմը, որը համարվում է նրբագեղ ու սուր մի այլաբանություն՝ ուղղված Իսպանիայի ամենահայտնի բռնապետի՝ Ֆրանսիսկո Ֆրանկոյի կառավարմանը։ Սաուրան կարծես կանխագուշակում է բռնապետության մոտալուտ անկումն ու Ֆրանկոյի մահվանից օրեր առաջ թողարկում այս ֆիլմը։ «Կերակրիր ագռավին» ֆիլմը շատերը համարում են հենց ֆիլմ երեխաների մասին, այն երեխաների, ովքեր անդառնալի կորցրին իրենց մանկությունն ու անմեղությունը՝ ներքաշվելով «մեծերի աշխարհի» դաժան իրականության մեջ։ Արդյունքում այդ մանուկներին անգամ չսովորեցրին տարբերել լավի ու վատի, կյանքի ու մահվան, իրականի ու երևակայականի միջև սահմանը։ XXI դարում Սաուրան այլ մեկնաբանություն է տալիս բունյուելյան թեմաներին` կարծես պակաս լրջությամբ մոտենալով դրանց։ Նոր դարաշրջանը ռեժիսորը բացում է մի ֆիլմով, որտեղ նրա ընկերն ու ուսուցիչը դառնում է գործող կերպար։
2001 թվականին նկարահանում է «Բունյուելն ու Սողոմոն արքայի սեղանը» ֆիլմը, որտեղ ներկայացնում է բավականին տարօրինակ մի պատմություն. Բունյուելն իր երկու անբաժան ընկերների՝ Դալիի ու Լորկայի հետ ուղևորվում է Տոլեդո՝ գտնելու հնագույն գանձերն ու համոզվելու վաղեմի լեգենդի ճշմարտացիության մեջ։ Այս ֆիլմի՝ արկածային ժանրին պատկանելու ու այդ ժանրը երգիծանքի ենթարկող բնույթի միջև անորոշ սահմանը, դառնում է դրա ձախողման գլխավոր պատճառը։ Թեև գործը հաջողված համարել չի կարելի, Սաուրան բազմիցս նշել է, որ այս ֆիլմն իր «սիրելի զավակն» է։
2010 թվականին ՅՈՒՆԵՍԿՕ-ն ֆլամենկոն հռչակում է համաշխարհային ոչ նյութական ժառանգության արժեք։ Նույն թվականին թողարկվում է Սաուրայի «Ֆլամենկո, ֆլամենկո» ֆիլմը։
2016 թվականին. Սաուրան նկարահանում է «Խոտա» ֆիլմը՝ նվիրված իսպանական նույնանուն ազգային պարին ու երաժշտությանը։
Արտաքին հղումներ
Կատեգորիա:Իսպանացի ռեժիսորներ Կատեգորիա:Իսպանացի գրողներ Կատեգորիա:Իսպանացի սցենարիստներ Կատեգորիա:BAFTA մրցանակի դափնեկիրներ Կատեգորիա:Լուսանկարիչներ Կատեգորիա:Իսպանացի կինոռեժիսորներ Կատեգորիա:Իսպանացի արվեստագետներ Կատեգորիա:Իսպանալեզու գրողներ
Խրիստոֆանովա
Խրիստոֆանովա  (Христофанова), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վոնգոդա գետի աջ ափին՝ 31 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչորսկի ավազանային շրջանին, գետի ջրատնտեսային տեղամասը հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինա գետն է՝ մինչև Փոքր Հյուսիսային Դվինայի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Շեն (Մոտկանի գավառ)
Շեն, գյուղ Արևմտյան Հայաստանում, Բիթլիսի վիլայեթի Մոտկանի գավառակում` նրա հյուսիսարևելյան մասում։
1860-ական թվականներին ուներ 200 տուն, 1880-ական թվականներին 40 տուն, իսկ առաջին համաշխարհային պատերազմի տարիներին` 20-28 տուն հայ բնակիչ։
Բնակիչների հիմնական զբաղմունքը երկրագործությունն ու անասնապահությունն էր։
Շենն ուներ հայկական եկեղեցի և բազմաթիվ հայկական հնություններ։
Գյուղը ավերվել, իսկ բնակչությունը թուրքերի ձեռքով տեղահանվել է 1915 թվականի Մեծ եղեռնի ժամանակ ։
Ծանոթագրություններ
Կատեգորիա:Արևմտյան Հայաստանի գյուղեր